Jun 20,2017
రూ.6లకే అపరిమిత డేటా: వొడాఫోన్‌
న్యూఢిల్లీ : దేశీయ టెలికాం మార్కెట్లోకి రిలయన్స్‌ జియో రాకతో పెరిగిన చార్జీల పోటీ రోజురోజుకు తీవ్రతరం అవుతోంది. జియో దెబ్బతో ఇప్పటికే టెలికం రంగంలో ఆఫర్ల వాన కురుస్తుండగా తాజాగా వొడాఫోన్‌ మరో బంపర్‌ ఆఫర్‌తో ముందుకొచ్చింది. 'వొడాఫోన్‌ సూపర్‌ నైట్‌' పేరుతో గంటకు కేవలం రూ.6కే అపరిమిత డేటాను ప్రకటించింది. ఐదు గంటలకు రూ.29తో ఈ ప్యాక్‌ను అందుబాటులోకి తెచ్చింది. ఫలితంగా వినియోగదారులు ఈ ఐదు గంటల్లో అపరిమితంగా 3జీ/ 4జీ డేటాను ఉపయోగించుకోవచ్చని, అపరిమిత డౌన్‌లోడ్లు చేసుకోవచ్చని సంస్థ తెలిపింది. ఈ ప్యాక్‌ను రోజులో ఏ సమయంలోనైనా యాక్టివేట్‌ చేసుకోవచ్చని తెలిపింది. అయితే రాత్రి ఒంటి గంట నుంచి ఉదయం 6 గంటలకు మాత్రమే ఉపయోగించుకునే వీలుంటుందని కంపెనీ తెలిపింది.
మీ స్నేహితులకు రికమెండ్ చెయ్యండి